ഈ ചിത്രങ്ങള്ക്ക് പിന്നില് 20 വര്ഷങ്ങള്ക്ക് മുന്പ് നടന്ന ഒരു സംഭവം കലാകാരന് പറയുന്നു പ്രകൃതിയേയും മനുഷ്യനേയും സമന്വയിപ്പിച്ച് വര്ണാഭമായ ചുവര് ചിത്രങ്ങള് വരച്ച് സമൂഹമാധ്യമങ്ങളില് താരമായ ചിത്രകാരനാണ് ഫെബിയോ ഗോംസ് ട്രിന്ഡേഡ്. ഒരു തെരുവ് കലാകാരനാണ് അദ്ദേഹം. സ്ത്രീകളുടെ തലയില് നിന്ന് വളര്ന്ന് വരുന്ന മരച്ചില്ലകളാണ് അദ്ദേഹത്തിന്റെ സൃഷ്ടികളില് ഏറ്റവും വ്യത്യസ്തമായത്. തലയോട് ചേര്ന്നിരിക്കുന്ന മരം തലമുടി പോലെ തോന്നിക്കുന്നു. തലയുടെ ഒരു ഭാഗം മാത്രം അദ്ദേഹം വരയ്ക്കുമ്ബോള്, ഛായാചിത്രത്തിന്റെ ബാക്കി പ്രകൃതി പൂര്ത്തിയാക്കുന്നു. പൂക്കളും പച്ച ഇലകളും ചേരുമ്ബോള്, ഛായാചിത്രത്തിന് പൂര്ണതയും മനോഹാരിതയും ലഭിക്കുന്നു. മരങ്ങളുടെയും കുറ്റിക്കാടുകളുടെയും ശാഖകള് ധരിക്കുന്ന സ്ത്രീകളെയും കുട്ടികളെയും അദ്ദേഹം തെരുവിലെ ചുവരുകളില് വരച്ചു. ഇപ്പോള് ഈ ചിത്രങ്ങള് ലോകമെമ്ബാടുമുള്ള സോഷ്യല് മീഡിയയില് വ്യാപിക്കുന്നു. ഈജിപ്ത് സറായി എന്ന കുട്ടി മോഡലില് നിന്ന് പ്രചോദനം ഉള്ക്കൊണ്ടതാണ് അതിലൊരു ചിത്രം. കലാകാരന് രണ്ട് തരത്തില് പെണ്കുട്ടിയുടെ മുടിയെ അതില് ചിത്രീകരിച്ചിരിക്കുന്നു. ഒന്ന് മുടിയുടെ സ്ഥാനത്ത് അദ്ദേഹം വരച്ച പിങ്ക് പൂക്കള്, മറ്റൊന്ന് തലയ്ക്ക് മുകളില് മുടിയായി മാറുന്ന പിങ്ക് പൂക്കളുടെ ഒരു മരം. ഇന്ന് ഇദ്ദേഹത്തിന്റെ ചിത്രങ്ങള്ക്ക് വലിയ ഡിമാന്ഡാണ്. 20 വര്ഷം മുമ്ബ് നട്ടുവളര്ത്തിയ ഒരു അസെറോള മരത്തില് നിന്നാണ് തനിക്ക് ഈ രീതിയില് ചിത്രം വരക്കാനുള്ള പ്രചോദനം ലഭിച്ചതെന്ന് കലാകാരന് തന്റെ ഇന്സ്റ്റാഗ്രാമില് പേജില് പറയുന്നത്. ഇന്സ്റ്റാഗ്രാമില് 78 ലക്ഷത്തിലധികം ഫോളോവേഴ്സ് ഉള്ള കലാകാരന് കൂടിയാണിദ്ദേഹം.